Műfajelemzés - A zombifilm alakváltozatai

Oktató: Juhász Béla

Időpont: csütörtök 16.00 - tól

Helyszín: Médiatár

Típus: szabadon választható

A kurzus leírása: A kurzus célja, hogy a hallgatóknak tudományos perspektívából betekintést nyújtson a populáris film világába, amelynek mechanizmusát egy konkrét alműfajon keresztül szemléltetünk, vizsgálunk meg. Az óra előzetes tudást nem igényel, nem kapcsolódik közvetlenül egyetlenegy korábbi filmes tematikájú órához sem. Ennek érdekében az első három alkalom arra szolgál majd, hogy a műfajelemezéshez szükséges műfajelméleti alapokat lefektessük filmteoretikusok segítségével, s ezáltal könnyebben mozogjunk a zsánerfilmek útvesztőjében. A negyedik alkalomtól kezdve figyelmünk egyetlenegy alműfajra - a zombifilmekre - korlátozódik, amelynek megvizsgáljuk alakváltozatait a kezdetektől napjainkig. Ennek a típusnak a vizsgálatát motiválja, hogy az évtizedek során jelentős és nagyon szemléletes változásokon esik át, jól példázza többek között a horror műfaj hatásmechanizmusbeli, elbeszélésmódbeli átalakulását, bizonyos időszakokra vonatkozó tendenciáit. A hallgató tudását olyan ismeretbeli elemekkel gazdagítja, amelyek nem korlátozódnak pusztán az adott alműfajra, műfajra, az elsajátítandó fogalmi rendszer lehetővé teszi számára, hogy más műfajok elemzésének érdekében is hasznosítani tudja majd az órán elhangzottakat. További érv a zombifilmek vizsgálata mellett, hogy egy aktuális, felkapott szubzsánerről van szó esetében. A számonkérés zárt helyi dolgozat formájában valósul meg, amely a kötelezően megnézendő alkotásokra vonatkozó filmismereti kérdésekből és az órákon elhangzó szakkifejezéseken alapuló tesztből áll össze.

Tematika:

1. A filmes műfajok alapismérvei, műfajelméleti bevezető (dátum: II.19.)
2. A horrorfilm elhelyezése a fantasztikus műfajokon belül (II. 26.)
3. A horrorfilm narratívája, karakterológiája (III. 5.)
4. A klasszikus zombifilm (III.12.)
5. A modern zombifilm 1. (George A. Romero) (III.19.)
6. A modern zombifilm 2. (III.26.)
7. A posztmodern zombifilm (IV.2.)
8. A zombifilm nemzeti változata: Olaszország (IV.9.)
9. Zombivígjáték vagy műfajparódia? (IV.23.)
10. Televíziós változatok (IV.30.)
11. Számonkérés (V.7.)

(nem végzős hallgatóknak)

 12. Zombifilm és számítógép(V.14.)
 13. Távol- keleti típus (V.21.)

Kötelező filmek:

 4. *Fehér zombi* (1932, Victor Halperin); *Zombit gondoztam* (1943, Jacques Tourneur) *Zombijárvány* (1966, John Gilling)
 5. *Az élőhalottak éjszakája* (1968, George A. Romero) *A holtak földje* (2005, ua.)
 6. *Paraziták* (1975, David Cronenberg) *A 13- as rendőrőrs ostroma* (1976, John Carpenter)
 7. *Az élőhalottak visszatérnek* (1985, Dan O'Bannon) *Az újraélesztő* (1985, Stuart Gordon)
 8. *A pokol hét kapuja* (1981, Lucio Fulci) *Dellamorte Dellamore* (1994, Michele Soavi)
 9. *Hullajó* (1992, Peter Jackson) *Haláli hullák hajnala* (2004, Edgar Wright)
 10*. Alkonyzóna* - *Mr. Garrity and the Graves* című epizód (1964, S05E22) *Kolchak* - *A zombi* című epizód (1974, S01E02) *The Walking Dead - pilot és második rész* (2010)
 12. *A kaptár* (2002, Paul W.S. Anderson)
 13. *Bio Zombie* (1998, Wilson Yip) *Tokio Zombi* (2005, Sakichi Sato)

Ajánlott filmek:

A zombik lázadása (1936, Victor Halperin)
9- es terv a világűrből (1959, Ed Wood)
Tinédzser zombik (1959, Jerry Warren)
Vakrémület (1971, Armando de Ossorio)
A gyerekek ne játszanak halott dolgokkal (1973, Bob Clark)
Az agrár zombik támadása (1974, Jorge Grau)
Halálos álom (1974, Bob Clark)
Veszett (1977, David Cronenberg)
Holtak hajnala (1978, George A. Romero)
Zombi 2 (1979, Lucio Fulci)
A holtak napja (1985, George A. Romero)
Rémes egy éjszaka (1986, Fred Dekker)
Kígyó és szivárvány (1988, Wes Craven)
Kedvencek temetője (1989, Mary Lambert)
Az élőhalottak éjszakája (1990, Tom Savini)
Versus (2000, Kitamura Ryuhei)
28 nappal később (2002, Danny Boyle)
Zombik városa (2003, Spierig Bros.)
Holtak hajnala (2004, Zack Snyder)
Fido (2006, Andrew Currie)
[REC] (2007, Balaguero- Plaza)
Terrorbolygó (2007, Robert Rodriguez)
Pontypool (2008, Bruce McDonald)
Juan, a zombivadász (2011, Alejandro Brugués)
Ház az erdő mélyén (2012, Drew Goddard)

Ajánlott irodalom:

**Műfaji filmes írások:**

Altman, Rick - A film és a műfajok (in. Oxford Filmenciklopédia, szerk.Nowell- Smith, Geoffrey) (Glória, 2007) pp. 284- 294

Bordwell, David - A klasszikus elbeszélésmód (in. A kortárs filmelmélet útjai, szerk: Vajdovich Györgyi) (Palatinus, 2004)

Casetti, Francesco - filmelméletek 1945- 1990 (Osiris, 1998) pp. 251- 255.

Király Jenő - A film szimbolikája II/1 és II/2 (A fantasztikus film formái) (Kaposvári Egyetem Művészeti Kar Mozgóképkultúra Tanszék, 2010)

Király Jenő - Mágikus mozi (Műfajok, mítoszok és archetípusok a filmkultúrában) (Korona, 1998) pp. 23 -118.

Newman, Kim - Főáramlatbeli és kísérleti filmek film (in. Oxford Filmenciklopédia, szerk.Nowell- Smith, Geoffrey) (Glória, 2007) pp. 527- 534.

Varró Attila - A műfajok eredete (Kulturális evolúció) Filmvilág 2009/12 pp. 13-15.

**Horrorfilmes írások:**

Cherry, Brigid - Horror (Routledge, 2009)

Hallenbeck, Bruce G. - Comedy - Horror films (McFarland and Co, 2009)

Jancovich, Mark - Horror, the film Reader (Routledge, 2002)

Metropolis - A horrorfilm (<http://metropolis.org.hu/?pid=17&iid=19>)

Pápai Zsolt - A horror története 2/1 (<http://www.filmtett.ro/cikk/662/a-horror-tortenete-2-1>)
Pápai Zsolt - A horror története 2/2 (<http://www.filmtett.ro/cikk/1253/a-horror-tortenete-2-2>)

Schoback, Vivian - A fantasztikus film (in. Oxford Filmenciklopédia, szerk.Nowell- Smith, Geoffrey) (Glória, 2007) pp. 323- 332.

**Zombifilmes írások:**

Huber Zoltán - The Walking Dead (Szemben a többséggel) Filmvilág 2013/07 pp. 50.

Hungler Tímea - Halvajárók (Romero zombifilmjei) Filmvilág 2004/07 pp. 45- 47.

Kay, Glenn - Zombie Movies (Chicago Review Press, 2008)

Orosdy Dániel/ Schreiber András - A horror mesterei: Lucio Fulci & George A. Romero (Kontraszt, 2014)

Varró Attila - A mi húsunk (Zombi genezis) Filmvilág 2004/7. pp. 42-44.